
Megszületeti a Párt! 


Magyarországot hiába keresnéd egy régi, mondjuk 
1910-ben készült Európa-térképen. Ott bizony csak 
Osztrák—Magyar Monarchia szerepelt. Uralkodója 
Ausztria császára és Magyarország királya címet viselte, 
és a Habsburg-család tagja volt. A hadseregben németül 
vezényeltek. Együtt vitték háborúba az osztrák és a 
magyar bakákat. Mert az évszázad elején tombolt az első 
világháború. Felsős korodban tanulsz erről bőven. A sok 
szörnyűség hatalmas iskolát jelentett az embereknek. 
A harcolók közt egyre élesebben rajzolódott ki az, hogy 
bizony alaposan becsapták őket. Életüket kockáztatták 
a frontokon, családjuk éhezett, nélkülözött a hátország- 
ban. Ugyanakkor a háború kitűnő üzlet volt az amúgy is 
gazdagoknak. Ahogy ők gyarapodtak, a néptömegek 
nyomora nőttön-nőtt. Felvirágozva, nótaszóval indultak 
a katonavonatok. Papok áldották meg a katonákat és 
fegyvereiket, — mindkét oldalon. Aztán jött a csaták 
húsdarálója. Hullott az ember. Hiába pottyant néha ki- 
tüntetés — főként a tiszteknek —, az emberek belefá- 
sultak a gyűlölködésbe, a félelembe, a háborúba. Bele- 
fáradtak, — és beléuntak. Közben sok mindent megta- 
nultak. Például azt, hogy az ellenség éppen olyan mun- 
kásember, mint ők. Nem értették ugyan egymás beszédét, 
de azt annál inkább, hogy nincs elintézetlen ügyük egy- 
mással, s inkább lőnek a levegőbe, semmint egymásra. 
Az otthoni hírek szomorúak voltak. Mindent jegyre 
adtak, azt is keveset. A férfiak helyét az üzemekben 
nők vették át, fele bérért dolgoztak. Közben, 1917- 
ben Oroszországban elkergették a cárt, az urakat, — és 
a nép vette kezébe sorsát. A nagy példa megvolt hát! 
1918. október 31-én Budapesten kitört az őszirózsásnak 
nevezett forradalom. A katonák letépték a rangjelzése- 
ket, — tisztjeikkel letépették. Őszirózsákat tűztek a sap- 
kájuk mellé. Az épületekről leverték az Osztrák—Magyar 
Monarchia címerét, — és kikiáltották a köztársaságot. 
Tüntetés tüntetést ért. Sok orosz hadifogoly volt hazánk- 
ban. Köztük szép számmal akadtak forradalmárok. Sok 
magyar jött haza, aki orosz hadifogságban a bolsevikok- 


tól tanulta meg a forradalmi ábécét. És 1918. november 
24-én, egy budai, városmajori házban történelmi ese- 
mény történt. Ma emléktábla jelzi, hogy megalakult a 
Kommunisták Magyarországi Pártja. A Központi Bi- 
zottság élére egy Oroszországból hazatért volt hadifo- 
goly, Kun Béla került. S a Központi Bizottság tagjai 
olyanok lettek, akiknek nevét emléktáblákról ismeritek, 
és utcákat, munkásőregységeket, úttörőcsapatokat, 
téeszeket neveztek el róluk, 


De 1919. március 21-ig, a. Tanácsköztársaság kikiál- 
tásáig még hosszú négy hónapíwvolt hátra . . . 


VWVármai Zsemi 


Fáklva 


Szikra pattant, 
lett belőle 
fáklya! 
Hajnalodik 

a világ éjszakája! 
A fény kigyúl. 
Világosul. 
Valami jön, 
valami új! 


Ott voltam... 


Ott voltam a párt alapító gyűlésén. Ahogyan emlék- 
szem, két fő kérdés volt napirenden: a párt megalapítása 
és az újság kiadása. Az alapító ülés Kelen József mérnök 
—. Korvin Ottó bátyja — lakásán volt. A kommunisták- 
kal akkor már rokonszenvező Kelen József és felesége 
átadták lakásuk kulcsát, ők elmentek hazulról. Az ülés 
befejezése után a kulcsokat, jól emlékszem, Korvin Ottó 
vette magához, hogy visszaadja a házigazdának. 

Harminc-negyven ember volt ezen az ülésen... 
A napirend mindkét pontját Kun Béla ismertette. Utána 
nagyon sokan szólaltak fel. Mindenkinek volt valami 
javaslata. Vélemények, ellenvélemények hangzottak el. 
Kell-e már az új párt? Vagy még korai? Legális vagy 
illegális párt? Milyen legyen az újság, hány oldalon je- 
lenjen meg, mi legyen a neve, ki legyen a szerkesztőség- 
ben stb., stb. 

Ötven év távlatából nehéz már visszaidéznem e törté- 
nelmi ülés részleteit. Mindenesetre ott voltak az orosz- 
országi forradalomban részt vett hadifoglyok, a Magyar- 
országon élő és dolgozó régi munkásmozgalmi emberek, 
az antimilitarista mozgalomban részt vevő fiatalok, akik 
. . új pártot akartak alapítani, amely képes lesz az eljö- 
vendő forradalom vezetésére. Az alapító ülés után ott- 
hon reggelig fent voltunk, mert Kun Béla elmondta véle- 
ményét az ülésen elhangzott felszólalásokról és javasla- 
tokról. 

A párt alapító ülésén a többség munkás volt, s ez Kun 
Bélát nagy bizalommal töltötte el. . . Az elvtársak telítve 
voltak forradalmi cselekvésvággyal. Éreztem, hogy ezek 
az emberek most mindjárt nekifognak a dolognak, létre- 
hozzák a, Vörös Ujság"-ot, agitálni mennek a gyárakba, 
kaszárnyákba, mindenhová, ahol az új pártnak híveket 
lehet szerezni. 


(Részlet Kun Béláné: Kun Béla című, 
1969-ben megjelent könyvéből) 


Görög Júlia rajza 


A vörös csillag 


Az Ügynök utcában jelentkezett a sok Oroszországból 
hazatérő hadifogoly. Ők voltak bámulatunk tárgya, és 
bizony sokat tanultunk tőlük. Ők a nagy forradalom 
eszközeiről és céljairól beszéltek úgy, azon a nyelven, 
ahogy mi röpiratainkban a háború befejezésére szólí- 
tottuk fel a mundérba kényszerített munkást és parasz- 
tot. . . Megtanultuk, hogy milyen fontos a postaépület, 
a vasút, a távíró erős megszállása, és hogy őrt állni a táv- 
íróhivatal előtt egyike a legveszélyesebb, legfontosabb és 
legbecsülendőbb feladatoknak. 

Karikás magával hozta, ellenséges határokon át, a 
vörös csillagot a sarló és kalapáccsal. Sohasem fogom el- 
felejteni a napot, mikor először volt — egy pillanatra 
csak — kezemben pártunk ezen szimbóluma. 

— Ezért a bőrét kockáztatta! — szólt Kun, amikor 
meglátta a csillagot. — Micsoda dolog ez! Nem tudja, 
hogy magára itt szükség van? 

Karikás nevetett. Kun aztán hamar átfordította a 
dolgot. 

— Adja csak ide — szólt, és kivette a kezemből a csil- 
lagot. — Ezt most én fogom hordani — és nevetett. 

Kun büszke volt Karikásra. Karikás büszkevolt Kunra. 
S ezután mindenki Kun kabátján láthatta új jelünket. 

Kevés dologra emlékszem olyan pontosan, mint a , kis" 
Kovács János egyik-másik elbeszélésére. Egyszerű földmí- 
ves volt Kovács János. Ott lakott Kun lakásán, Kun mel- 
lett volt Moszkvában is, itt is. Odaadó, öntudatos kom- 
munista volt, és a maga módján igen jó megfigyelő. 

— Mi, magyarok a Lenin konyhájáról hoztuk a mená- 
zsit — mesélte —, mi voltunk a Kreml őrsége. 

— Milyen ember Lenin? — kérdezte valaki. 

— Tornyos eszű ember — határozta meg három szóval 
a magyar katona. 


(Részlet Lengyel József: Visegrádi utca 
című könyvéből) 


My 


Janikovszky Éva 


Nisi kutvája 


Az új őrsvezetőt Sós Jutkának hívták. A régi is Jutka 
volt, igaz, hogy Szilágyi —, de Jutka. Így legalább nem 
kellett új nevet megszokniuk, elég volt az új őrsvezetőt. 
Az új Jutka makacsabb volt, mint a régi, aki mindig 
azt csinálta, amit az őrs kívánt. 

Amikor az új Jutka először összehívta az Ezeregy kis- 
dobos őrsöt, Bori mindjárt közölte vele, hogy a régi 
Jutka mesélt nekik. Mindig hozott egy könyvet. Ezért is 
választották a meséről az Ezeregy nevet. A többiek bi- 
zonygatták : nagyon szeretnek mesét hallgatni. 

— Én is szeretek — mondta az új Jutka. 

— Jaj, de jó — örült Ági —, akkor biztosan sok mesét 
tudsz. 

— Nem, sajnos, nem tudok — hűtötte le a lelkesedést 
Jutka. — Én azt szeretném, ha ti mesélnétek nekem. 

—. Mi? — kérdezte az Ezeregy őrs tizenegy tagja majd- 
nem egyszerre: — Mit meséljünk mi neked? 

— Úgy gondoltam, mindig másvalaki mesél közüle- 
tek. Azt szeretném, ha mindenki sajátmagáról mesélne. 
Akkor megismerlek benneteket, és mindig tudunk miről 
beszélgetni. 

Az Ezeregy őrs egyáltalán nem lelkesedett a gondo- 
latért. 

Az új Jutka azonban hajthatatlan volt. 

— Miért mesélnék könyvből? Negyedikesek vagytok, 
mindenki tud olvasni. Én azt szeretném, ha magatokról 
mesélnétek. 

— Az nem lesz jó — mondta Zoli. — Mi már jól is- 
merjük egymást, nekünk unalmas. Velünk nem történik 
semmi olyan, amiről mesélni érdemes. 

— Ezt nem hiszem — mondta makacsul Jutka. — 
Mindenkivel történik valami érdekes. Ha nem is éppen 
vele, akkor körülötte. Otthon, vagy a házban, ahol lak- 
tok, az utcán, ahol mentek. Csak észre kell venni. 

— Arra gondolsz, hogy például látunk egy karambolt? 
— kérdezte Dani. 

— Nem — rázta a fejét Jutka. — Karambolt szeren- 
csére ritkán látunk. Én olyasmire gondolok, ami naponta 
megtörténik, ami titeket is érint, amiről gondoltok vala- 

mit, aminek örültök, amiért szomorúak vagytok, amin 
mérgelődtök, amiről véleményetek van. Történhet az 
akár a kutyátokkal! 

— Nincs is kutyánk — mondta kissé barátságtalanul 
Zoli. 

És akkor Misi, aki csak szeptemberben jött, és sose 
nyitja ki a száját, jelentkezett, mintha az osztályban 
volna. 

— Nekem van. 

Alig lehetett érteni olyan halkan mondta. 

— Ki tudta közületek, hogy Misinek van kutyája? — 
kérdezte Jutka. 

— Én! — kiáltotta Ildi, mert azt hitte, többen is je- 
lentkeznek majd. De a többiek hallgattak. 

— Akkor először Misit kérjük meg, hogy meséljen a 
kutyájáról — mondta Jutka —, ezt ti sem unhatjátok. 
Rendben? 

A gyerekek bólintottak. Mindenki Misire nézett. 
Misi elpirult, aztán felállt, mintha felelne. 

— Maradj ülve — mondta Jutka, de Misi inkább állva 
maradt. Talán így könnyebb volt hozzáfognia. 

— Sámlinak hívják. Nagymamámtól kaptam, amikor 
elköltözött tőlünk. Azért lett ez a neve, mert olyan ala- 
csony. Tacskó. Otthon, vagyis a nagymamánál, ez volt a 
a neve is: Tacskó. De nálunk Sámli lett. Most már hall- 
gat rá. A múltkor nem tettem rá a pórázt és elvesztettem. 
Tudom, hogy ott rá kell tenni, de látom, nem szereti. 
A parkban hagytam, hadd szaladgáljon. Aztán eltűnt. 
Egészen estig kerestem. Éjjel sem jött haza, és másnap 
sem. Még sírtam is, pedig nem kaptam ki, csak annyira 
sajnáltam. Folyton arra gondoltam, talán a Sámliból 
olyan kóbor kutya lesz, mint amilyet az erdőben láttam. 
Mert van olyan ember, hallottam ilyenről, aki elkergeti 
a kutyáját, hogy ne kelljen utána adót fizetni. Arra gon- 
doltam, hátha majd valaki azt hiszi, mi sem akarunk a 
Sámli után fizetni, és azért csavarog az utcán. Sámli 
pedig nem tudja megmondani, hogy mi szerettük, és sose 
tennénk ilyet. Én még a zsebpénzemről is lemondanék 
érte. Mégis én vesztettem el, nem tudtam rá vigyázni. 


ütsz 


Aztán eszembe jutott, azt olvastam egy könyvben, hogy 
egy kutyát elloptak, de az mégis visszatalált a gazdájá- 
hoz. Egészen messziről is visszajött. Reméltem, a Sámli 
is ilyen kutya. 

Ott is volt harmadnap hajnalban a kapu előtt. Bodnár 
bácsi engedte be, mert ő buszsofőr, és nagyon korán kel. 
Nagyon rendes volt. Feljött Sámlival hozzánk a máso- 
dik emeletre és becsöngetett, hogy megvan a csavargó. 
Aznap félötkor keltünk mindnyájan, pedig vasárnap volt. 
Én vissza se tudtam feküdni, úgy örültem. Sámli evett, 
aztán elaludt. Én meg néztem és arra gondoltam, vajon 


hol járhatott, kikkel találkozhatott. Eszembe jutott, 
hogy az egész ház velünk izgult, hogy megkerüljön a 
Sámli. Mindenki kérdezett felőle, még Suhajda néni is. 
Azt hittem, nem törődnek vele, vagy haragszanak rá, 
különösen Suhajda néni, akinek egyszer megrágta a pa- 
pucsát. Azóta úgy nézett rá, mint egy fenevadra, most 
meg becsöngetett, hogy hallja, megvan a kutyus. És 
mosolygott! Pedig sosem szokott. Én csak Mogorva 
néninek hívtam magamban azelőtt. 


Azóta kétszer voltunk nála Sámlival. Úgy összeba- 


rátkoztak, hogy Sámlinak adta a megrágott papucsát. 
Egészen egyedül él, a néni csak a leveleket várja, és örül, 
ha valaki meglátogatja. Olyankor egyáltalán nem mo- 
gorva. Talán attól volt csak olyan, hogy nem volt kivel 
kedvesnek lennie. . . 

Misi elhallgatott. 

— Hozd el jövő vasárnap a kirándulásra Sámlit — 
mondta Jutka —, hadd ismerjük meg mi is. Ha rendesen 
viselkedik, kinevezzük az Ezeregy őrs tiszteletbeli kutyá- 
jának. És köszönjük a mesét. 

— Szívesen — mondta Misi, és megint elpirult. 


— Miért nem meséltél nekünk sose a kutyádról? — 
kérdezte Csaba. — Te mindig olyan kuka vagy. 

— Sose kérdeztetek tőlem semmit. A régi iskolában 
nem mondták, hogy kuka vagyok. Ott voltak barátaim. 

— Köztünk meg olyan lettél, mint Suhajda néni mo- 


gorva korában! — mosolygott rá Bori. 

— Felmehetünk hozzátok megnézni a Sámlit? — kér- 
dezte Eszter. — Olyan soká lesz még jövő vasárnap! 

— Gyertek — mondta Misi, és újra elpirult. 

Elég baj az, ha az embernek pirulós a természete. 

Kiss István rajza 


Usanos pulikutya-szelek 
terelik a föllegeket, 

csattog szárnyuk vitorlája, 
vonulnak téli tanyára ; 
felhő-nyájak hömpölyögnek, 
dalmahodván megnyüzsögnek ; 
bozsdulnak a habtarajok, 
csipkedik vadliba-rajok ; 
sirályseregek rikácsa 
karistolja egyre-másra ; 
fekete varjak körmözik 

itt egy kicsit, ott egy kicsit; 
hogyha szegélyük kireped, 
elég egy szellő-lehelet, 

s a fehér pillangó-pelyhek 
szanaszéjjelre szélednek. 


Hullong a gyöngyfehér pihe 
ébenfekete semmibe; 
pilinkéző rebbenése 
pilleszárnyak rezzenése; 
zenén-túli zizzenése 

sóhajok ölelkezése. 


Csöndre hulló szelíd álom. 
csillagpor a szivárványon; 
kökénybokor sűrű szirma, 
gyöngyözik, mintha lány sírna; 
akác libegő virága, 

táncos menyecskék szoknyája; 
lágy madárszárnytoll pihéje, 

a szív jJóra-rezdülése ; 

lenge virághintő lejtés, 
nyest-pamaccsal sziromfestés ; 
dallamtalan égi zene 

ismétlődő moll-üteme; 
szabálytalan ritmus-szabály 
mennyek-földek partjainál. 


Hópehely, tiszta könnyűség, 
áttetsző, halk gyönyörűség ; 
pontos törvényű szerkezet : 
lehelet-finom lemezek 
kristályos csillag-mértana, 
lírai geometria; 

fészekmeleg otthon dísze, 
mestermíves áttört csipke, 
kilenc angyalbrigád szőtte, 
mosolyát is beleszőve; 
almavirág sziromselyme, 
hermelinszőrszálú kelme, 
mályva ciráda-erezet, 
kalácsszegésű szeretet. 


Hullongál a hó a földre, 
hogy didergését befödje, 
hogy sebeit eltakarja, 
gyolcskeszkenőbe csavarja; 
gyógyír a világ szívére, 
permetező mannás béke; 
puha bársony hullongásod, 
áldott a harmatozásod : 

a fák karját bepólyálod, 
sírokra hinted virágod ; 
dunyha takarja a búzát, 
rozsot, meg az ősziárpát; 
suba kerül hegyoromra, 
báránybőrkucsma toronyra ; 
prémbunda jut az erdőnek, 
meleg paplan a mezőnek ; 
örökzöld tűfenyő-ágon 

leng a dérezüstös fátyol; 
pocoktúrást, ürgelukat, 
gyalogösvényt, dűlőutat 
menyétszőrme-szőnyeg borít, 
őrzi őzek lábnyomait. 


Állok a téli ablakban, 
szakad a hó szakadatlan; 
hócsatára muníciót 
gyömöszlök százhúsz hógolyót; 
hóembert is gyúrok, az ám, 
kócmadzagöv lesz derekán, 
nehogy még utóbb megfázzon 
s nátha miatt reklamáljon; 
talán csak visszaálmodom 
egyszervolt tündéri korom: 
vibráló gyémántcsillagon 
reszkető szívem ringatom; 
elszállt egek magasából 

hullik a hókristályzápor ; 
szállingózó csillag-pelyhe 
röpikézik tenyeremre; 
melegétől úgy elolvad, 

mintha sohasem lett volna; 

— vagy én válok hópehellyé, 
zizgőn lebegek fölfelé, 
sose-látott csillagzatra 

s visszaszállok virradatra. 

ját, mintha nem is vadak, hanem közönséges háziállatok let- 
tek volna. 

Karomra emeltem a két kis mackót és magamhoz szorítot- 
tam őket. Vadásztársaim eközben összekötözték a leterített 
anyamedve négy lábát, áthúztak közöttük egy vastag rudat. 
Vállukra emelték és elindultunk kifelé az erdőből. 

Amikor a faluba értünk, vadásztársaim elkérték az egyik 


Turcsány Péter 
Ez a legény! 


Gél, gél, 


bocsot. A másikat magammal vittem annak az öregembernek Hz agég egés ? 
a házába, akinél éjszakára megszálltam. Az apó igen-igen és AR 4 
megörült a kis medvének. Egé 


—- Legalább lesz mivel szórakoznunk az öregasszonnyal! 
— mondta. 

Kis serpenyőbe a mackónak tejet öntöttünk és a szoba 
közepére tettük. A bocs sokáig járkált körülötte, bele-bele- 
dugta az orrát a tejbe, nagyokat prüszkölt tőle. Végén az 
egészet feldöntötte. Eddig csak az anyja tejét szívta, persze 
hogy nem tudott tányérból enni. Újból teleöntöttük a serpe- 


ez a legény! 


Kocs-, 

kocs-, 

kacsa megy a 
kocsiút szélén! 


nyőt. Leültem a padlóra és belemártottam ujjamat a tejbe. Csib-, 
A bocs megnézte az ujjam, aztán megnyalta — ízlett neki, csib-, 38 4 
hiszen csupa tej volt. Óvatosan a szájába vette, szopogatni csibe csíp a SMS 
kezdte és egyúttal a tejre is rákapott. Vigyázva elvettem az csikorgó féknél! 
ujjam és a bocs lassacskán hozzászokott az evés új formájá- Gél, gél 
hoz. Itta tovább a tejet, miközben mulatságosan prüszkölt és mendegél 

fújta a buborékokat. gél, gél 

Amikor jóllakott, végigheveredett a padlón, és a vörösen regél, í 
izzó kályha mellett elaludt. mesél 

Mi is megvacsoráztunk és lefeküdtünk: az apó és az anyó ez a legény! 

a kemencére, én egy kiszolgált heverőre. 

Ejjel felébredtem és nem tudtam elképzelni, ki sírdogál. A 
Meggyújtottam a mécsest. Látom — a medvebocs nem alszik, s mesh a 
járkál a szobában és az egész házikót betöltő hangon nyafog, autóút 
mint egy kisgyerek. Ha felébredt, ez azt jelenti, hogy fázik — almában a 
gondoltam. A kályha parazsa már elhamvadt, a szobában kukacút 
hideg volt és sötét. A bocs megijedt és kiabálni kezdett. Mi- f 
tévő legyek most? f 

Felkeltem, a kályhába gallyat és aprófát raktam, tüzet gyúj- FeNNEKtOTOZ a 
tottam, a serpenyőbe pedig tejet öntöttem. A bocs megitta féregfej 
a tejet. Lefeküdt a kályha mellé. Én is lefeküdtem. Éppen csak 
elszenderedtem — hallom, a mackó megint nyöszörög. Lám- k 
pát gyújtottam. Leültem a heverő szélére és így szóltam hozzá : k 

— Mi van veled, miért keseregsz? Mi kellene? karambol: 

A bocs mintha megértette volna, hogy neki beszélek, oda- kőre esett a 
szaladt hozzám, első két mancsával átölelte a lábamat, be- kukacos al- 
lém kapaszkodott. ma! 
kes gyere — mondtam —, aludjunk együtt, ha egyedül Gél, gél, 

mendegél 


Felvettem, odatettem magam mellé a heverőre és betakar- 
tam a bundámmal. Egyszer csak érzem, a mackó megfogja 
mancsával az egyik karomat és húzza magához. Megkereste, 


ez a legény! 
Él! 


majd a szájába vette az ujjamat és szopni kezdte. ÉV 
— Ó, te kis butuska — gondoltam magamban —, szop- U-ú-út! 

jad, csak aludj és ne sírj! hú-hú-huhubagoly! 
Így aludtunk el a heverőn olyan mélyen, hogy reggel az Hu-hu-hu, 


apónak kellett felkeltenie bennünket. 


a kutya hu-hu-hu! 


Kovács Sándor fordítása 
Vida Győző rajza 


A hivatalos ceremónia véget ért. 

A tanácsháza nagyterméből már jöttek kifelé. A név- 
adó szülők hozták a pólyásokat. Az édesanyák aggódva 
nézegettek feléjük, közben kezükben kornyadozott az 
ünnepre kapott celofánba csomagolt csokrocska. 

— Űrhajós virág — kuncogott Bori. 

A többiek nem nevettek. Attól, hogy celofánba cso- 
magolják a gerberát, még nem lesz belőle űrhajós. Meg- 
marad divatos ünnepi virágnak, akár a szegfű vagy a 
frézia. 

— Micsoda nevek! — sopánkodott egy barnaruhás 
asszonyság. — Rita, Klaudia, Mónika, Noémi! Bezzeg 
az én időmben Erzsébet, Katalin, Mária volt a divat. 
Csak elvétve hallottunk egy-egy Izabelláról, meg Her- 
mináról! 

Erre, erre menjünk! — irányította a menetet a 
tanácstitkár az iskola felé. 

Az udvaron tíz gyerek állt. Mindegyikük előtt kis 
gödör. A kezükben fácskát és névtáblát tartottak. A táb- 
la kicsi volt, műanyag védte. Név állt rajta; CSERI 
TIMEA, meg BALOGH EMESE, . . . összesen tíz. 

A fácskák hársak voltak. 

A menet befordult az udvarra. 

Körbeállták a tanácstitkárt, aki rövid, formás beszé- 
det mondott arról, hogy lám, a virágok meg a fák nőnek, 
— akár a gyerekek. Most, ennek a tíz újonnan rnievet 
kapott gyermeknek is lesz saját kicsiny fája az iskola 
udvarán. Nőjenek a gyerekek, és vélük együtt a fák! 
A hársak majd lombot, és mézethozó virágokat adnak, 
a gyerekek meg sok és nagy örömöt szüleiknek, hozzá- 
tartozóiknak, az egész községnek, s egyben az országnak. 
A tanácstitkár nagyon szépen beszélt. Többen szipogtak 
a meghatottságtól. És az egyik csecsemő felsírt. De nem 
a beszédtől, hanem mert nyilván soká tartott az ünnep- 
ség, és kellett volna a tiszta pelenka. 

A névadó szülők ültették a fákat. 

Ráerősítették a neveket. A kisdobosok és úttörők meg- 
locsolták, miközben az énekkar altatókat énekelt. 

Nagyon szép ünnepség volt. 

Belekerült a község évkönyvébe, és az úttörőcsapat 
naplójába. Közben múltak a napok, a hetek. A csecse- 
mők nőttek. A gondozó nénik és az orvosok igencsak 
elégedetten méregették a súlyukat, hosszukat, gyarapo- 
dásukat. 

Az iskola udvarán minden héten más őrs ügyelte a 
fácskákat. Nőttek azok is, becsülettel. Az oldalsó hajtá- 
sokat a biológia tanár bácsi lecsippentette, közben ma- 
gyarázta a gyerekeknek, hogyha meghagyná, bokro- 


sodna. Azért kell lecsippenteni, fájdalmat okozva, hogy 
szép fa legyen mindegyikből. 

A kicsiket is csípték akkoriban: oltásokat kaptak, 
hogy még szebben nőjenek, meg egészségesek legyenek. 

Aztán az egyik hárs hullatni kezdte a levelét. Először 
egy-kettő pottyant le. Aztán megsárgult, elszáradt vala- 
mennyi. Végül kóróként álldogált a fácska. 

És az, akinek a neve ott volt a táblán, megbetegedett. 
Lázban égett, állandóan sírt, nem evett, egyre fogyott 
szegényke. 

Az egyik szomszédasszony — talán éppen az a barna- 
ruhás volt, ki tudja — végigsopánkodta a falut: 

— Hát persze, isten ujja. Jaj szegénykém, kicsiny éle- 
tem, be korán elmégy közülünk! Lám az életed fája már 
elpusztult, mész te is utána! 

Csak úgy röpült utána a kendője csücske, mint a ma- 
dár szárnya, amint felvijjogta a falut. Jöttek csodát látni 
az emberek, kivált az idősebbje. A férfiak a fejüket csó- 
válták, — aztán az italboltban beszélték meg tovább a 
világ folyását. Az asszonyok összecsapták a kezüket, 
volt, aki a szenteket hívta. 

— Ez így nem lesz jó! — mondta Éva néni, a csapat- 
vezető. Jelen volt ennél a megállapításnál a biológia 
tanára és néhány gyerek. Amolyan minden lében kana- 
lak, akik szeretnek odafigyelni mindenre. Hát ők erre 
az esetre is odafigyeltek. 

A faluban mindenki mással töltötte este az idejét. 
Volt, aki a centrifugával facsargatta a frissen mosottat, 
volt, aki csirkét hajkurászott a másnapi ebédhez, s akadt, 
aki valamilyen tanfolyam vizsgájára készült. 

Az erdészék háza táján nagy volt a mozgolódás. Ár- 
nyak mozogtak csendben, ásó villant. Aztán a cserjés 
elnyelte a kicsiny csapatot. . . 

Másnap, korán reggel az iskola kerítésénél álldogáltak 
az asszonyok. 

— Csoda történt, csoda! — emelte a nap felé kezét a 
sopánkodó szomszédasszony. — Nézzék! A levele! 
Kinőtt az éjszaka! 

Valóban, — a tegnap még száraz fácska gallyain üdén 
zöldeltek a levelek. 

— És a kicsi is jobban van — állt meg egy pillanatra a 
fiatal orvos. 

— Érdekes, mintha a fa nőtt volna az éjszaka! — mé- 
regette a szomszédasszony a hársat. De senki sem törő- 
dött már vele. A szomszédos óvodában játszottak a gye- 
rekek — bújj, bújj zöld ág, zöld levelecske — ezt éne- 
kelték. Kicsit hamisan, de roppant vidám hangon; 


Fecske Csaba versei 


En meg nem én 


Ha én nem lennék, 

kié lenne a ruhám, 

kié lenne az anyu, 

az apu meg a kiskutyám? 
Tudnák-e vajon, 

hogy nem én vagyok 

az a kisfiú, aki 

új biciklit kapott? 
Hiányoznék-e, ha 

nem én születek nekik, 
szeretnek-e engem, 

vagy azt a másikat szeretik? 


Titok 


Ha tudnák a gólyák, 

amit én tudok: 

hogy a baba kórházban készül! 
De hát ez titok! 

Nem mondom senkinek , 

mert ha megtudnák a gólyák, 
még anyának is 

kikotyognák! 


Nagymamánál 


A nagymamánál jó, 

csak ott jó igazán. 

A nagymamának sok keze van, 
de ez igaz ám! 


Egyik kezével főz, 

a másikkal mosogat, 

a harmadikkal fejemen 

egy dudort borogat, 

a sokadik kezével 

kinyitja a tehénen a csapot, 
s a tehénből máris 

friss, meleg tej csobog. 

A nagymamánál jó, 

mert ott van nagyapa, 


aki a mezőről 
tücsökszavú estét hoz haza. 


Görög Júlia rajza 

Attila kisöccse 

Ákos névre hallgat. 
Annyi az ötösük, 
mint pénze a halnak. 


Béla, Balázs, Boldizsár 


nem miniszter, nem király. 


Mind a három apjafia. 
Az apjuk meg csizmadia. 


Cili, Csilla jóbarátok. 

Csilla csacsog, Cili nyávog. 

3 Csilla kislány, kicsit csacska. 
. , 4 Cili egy csepp kölyökmacska. 


, a hi 


Beteg Dorka. 
Fáj a torka. 
Nem kell neki 
habos torta. 
Dani kapja, 
úgy habzsolja, 
csupa hab a 
szája, orra. 


Az esőben ballag Ernő. 
Kezében egy lyukas ernyő. 
Ernő vígan megy alatta, 
pedig ázik a kobakja, 
Csücsül Évi fenn a fán. 
Kismadárrá vált talán? 
Vagy mint érett körte 
pottyan le a földre? 


erenc a nagyapa neve. 
. fiát is így nevezte. 
IMokáját is így hívja, 
rindhiába fakad sírva 
kijelenti — kerek perec — 
erkó vagyok és nem Ferenc. 


Osvát Erzsébet 


Mókás ábécé 


Ez a Gergő, 
nagy tekergő. 
Tanyája a kerek erdő. 
Gyuszival bóklásznak 
ketten 

a nagy erdőrengetegben. 
Csavarognak egész nap. : 
Csacsinál is csacsibbak. 


Hajnalka hajára 
leszállt egy kék pille. 
Hajnalkát talán egy 
szép virágnak hitte, 
mézszínű hajáért, 
rózsa mosolyáért. 


Imre, István ikrek lettek. 
Majdnem egyszerre születtek. 
István három percet késett, 

így hát Imre a vénebb. 


Jóska mindig futballozna, 
Juli szája, mint motolla, 
mondókáját mondja, mondja. 
Kezdi reggel, végzi este. 
Hogy nem kopik el a nyelve! 


Klára, Karcsi, Kata, 
siessetek haza! 
Édesanya vár már rátok 
Asztalon az uzsonnátok: 
madártej, varjúvaj . . . 

el ne repüljetek, haj! 


Lidi, a kis agyafúrt, 

száz hógolyót maga gyúrt. 
Jött a reggel, jó meleggel, 
béke lett. 

Hógolyóknak, hócsatákna 
vége lett. 


Miklós, Magda, Márta 
4 a Télapót várta. 
Találgatták, kocsin jön-e, 
szánon vagy szekéren? 
a Tele puttony lesz a hátán? 
Kosár a kezében? 
Nem találta el 
egyik gyerek sem. 
Nem kocsin jött, nem is szánon, 
helikopteren. 


Ébredj, ébredj kicsi Nóra! 
Késő van már kilenc óra. 
Régen vár a reggelid. 
Siess, Nóri, egy kicsit. 
Cica-mica elcseni, 

s akkor volt-nincs reggeli! 


TErSzEeget 


Gé Óó A Fess 

Olga, Ödön, Orsolya. 
A kezükben orgona. 
Édesanya kapja. 

Ma van anyák napja. 


Ez a Péter, 
ez a Péter! 3 
Nem fog rajta semmi étel.) fa 
Olyan, mint a piszkafa. / 
Lötyög rajta a ruha. 


Bezzeg Pál, 
bezzeg Pál, 
nem is eszik, de zabál. ! 

Mint a léggömb, meggömbölyödött. 
Szállhatna a házak fölött. 


1 ] Rozi bátyja, Rezső 
I ] már kenyérkereső. 
I! ] Ha bemegy a gyárba, 
LA Rozi hazavárja. 
T ] Mindig van zsebében 
. ] egy kis madárlátta. 
Ka 


Helyre kislány Sárika. 

A hajában pántlika. 
Kedden piros, szerdán lila. 
Édes vette, vásárfia. 


Ha Szilveszter beköszönt, 
boldog újévet köszön 
egymásnak sok bácsi, néni. 
Oly jól esik rájuk nézni! 


Mind mosolygós, mind vidám, 


mint a nyíló tulipán. 


Tamás, Tibi halászott. 
Ki is fogtak egy rákot. L ! 
Tamás mondta: — csuka ez. 
Tibi mondta: — harcsa. 
Összevesztek rajta. 


Ulrik, Ubul furcsa nevek. 
Régen hívtak így gyereket. 
Mostanában nagyon ritkák. 
Ki szeretné, ha így hívnák? 


Testvérbátyám, Vince. 
Rengeteg a kincse: 
fényes kavics, HI 
ritka bélyeg, 
gombok, tollak, 
vízfestékek, 
aranyhalak, 
lámpaelem. 
Sosem csereberél velem, 1 


Osztályunkban Zoli, Zsolt 

nem is egy, de kettő volt. 

Most meg Zsigából van három! 
Mind a három jó barátom. 


Vida Győző rajza 


a tizenöt tégláról, 
két igazi 
gyanúsítottról 


és gyanú 


felett álló 


barátaikról 


Írta Józsa Teréz 


Az átutazó szeme nem akad meg 
a lebontott házon, mivel ilyen sok 
van. Ám akik itt, Kispesten élnek, 
tudják, milyen időket burkol a bon- 
tott téglák meg-meglibbenő porfel- 
IG$8. a e 


Alkonyodik. A környék némasá- 
gától és saját szándékuktól megille- 
tődve két fiú kanyarodik a Rákóczi 
utcára. Egyikük kisdobos lehet, a 
másik bizonyosan úttörő: piros 
nyakkendőt visel. Valami guruló al- 
kalmatosságot taszigálnak maguk 
előtt. A 17. számnál megállnak, kö- 
rülnéznek. Ez a lebontott ház. Em- 
ber sehol. Néma házak, néma aká- 
cok. A fiúk a házhoz kormányozzák 
kis járművüket és nagy gonddal vá- 
logatni, majd rakosgatni kezdik az 
elárvult téglákat. Már vagy tíz pati- 
nás darab sorakozik a kiskocsin, 
amikor emberi hang dördül: 

— Mit kerestek itt? 

— Semmit! 

A dacos válasz legalább olyan hir- 
telen száll, ahogy lecsapott a kérdés. 
A fiúk csak most állnak fel és for- 
dulnak a hang irányába. Szigorú 
tekintetű férfi néz velük farkassze- 
met háza verandájáról. A szomszéd. 


— Csak nem a téglákat pakoljá- 
tok? 

— De azokat. Méghozzá ponto- 
san tizenötöt! 

A szomszéd szigora enyhül, kí- 
váncsisága nő: 

—. Minek az nektek? 

— Nekünk? Nem magunknak 
visszük. Nehezen tudnánk tizenöt 
téglát igazságosan kettéosztani. 

A szomszéd sóhajt, majd elmoso- 
lyodik. Gyorsan át a fiúkhoz. 

— Azt hittem, lopni akartok — 
árulja el halkan —, azt nem hagy- 
tam volna, mert ebben a házban az 
én munkám is benne van! De még 
a pénzem is. Lehet, hogy épp abban 
a téglában, amelyik a lábatok előtt 
hever. 

Lábával finoman megérinti a tég- 
lát. Bele nem rúgna semmi áron. 

— Amikor ez az úttörőház készült, 
mi már felnőttek voltunk, mégis út- 
törőknek éreztük magunkat. 1949-et 
írtunk és az ország legelső úttörő- 
házának tégláit raktuk sorba. Nem 
az alapoktól, mert a ház egyik fele 
állt. Már ahogyan háború után áll- 
hattak a lábon maradt épületek. Az 
építkezés szervezői  téglajegyeket 
árultak. Vettünk. Mire beköszöntött 
a tél, kész lett a megújult ház, mind- 
annyiunk büszkesége. 

Az ember kifújja magát, aztán hir- 
telen ráébred, hogy még mindig nem 


tudja, miért tizenöt tégla kell a fiúk- 
nak. 


— Azért, hogy a XIX. kerület 
minden úttörőcsapatának ajándé- 
kozzunk majd egyet emlékül. 


A férfi jókedvűen füttyent, majd 
fürgén hajladozik. Segít ép téglákat 
keresni a fiúknak. 


A két kispesti pajtás gyanúba ke- 
veredése, illetve az első és legkedve- 
sebbúttörőház lebontása 1977 nyarán 
esett meg. Azóta a ház lelkes látoga- 
tói és munkatársai ideiglenes otthon- 
ban élik életüket. Állandó kiállítá- 
saik hely híján megszűntek. A kisdo- 
bosok meseszobája kis zuggá szű- 
kült, amelyben a mesepapucsok, a 
kisdobosok hétmérföldes csizmái 
egymásra tornyozva várják gazdái- 
kat. A szakkörök , albérletben? mű- 
ködnek. A könyvtár végleg az isko- 
lákra testálódott. Rendezvényeiknek 
is vagy az iskolák vagy a művelődési 
ház ad helyet. 


Egyenest az utcáról jut a látogató 
a Petőfi téri birodalomba, amely 
olyan, mint valami tutaj, hajótörés 
után. 


Zászlók, emlékérmek,  serlegek 
mindenütt, ahová csak téved a szem. 
A legfontosabb kiadványok kéznél 
vannak, hogy aki befut, annak azon- 
nalsegítségérelegyenek. A gyerekeket 
nem riasztja a zsúfoltság. Ügyet se 
vetnek a falak mentén álldogáló sző- 
nyeg-hadseregre. Tudják, a szőnye- 
gek a Patyolatot várják, az úttörő- 
ház pedig őket. A tervekről hallottak 
valamennyien, amelyek új termeket, 
szobákat, csodás, meghitt zugokat, 
szakköri felszereléseket ígérnek. Vár- 
ják türelemmel. 


Nekik tán nem is nehéz a várako- 
zás, hisz az úttörőház a helyen kívül 
mindent ugyanúgy megad látogatói- 
nak, mint azelőtt. Nyáron a táboro- 
zás örömét, a tanítási idő alatt pedig 
az úttörőcsapatokkal összehangolt, 
gazdag programot. Különös gond- 
dal foglalkozik a kisdobosokkal. Ne- 
kik szervezte meg előzetes felmérés 
alapján az ezermester szakkört, a 
báb-, a sakk-, a néptánc- és a népmű- 
vészeti szakkört. Legújabb tervei közt 
képzőművész és helytörténeti szak- 
kör is szerepel. A helytörténeti 
szakkör a A mi világunkért jelszót 
szánja címül programjának. A láto- 
gatókat azokkal az elődökkel sze- 
retné megismertetni, akik mostani 
világunk formálásában áldozatok 
árán is kivették részüket. Igyekszik 
minél többet megtudni az úttörőház 


— HOGZ Za za 


névadójáról, Tőke Lászlóról és korá- 
ról. 

Megszólal a csengő. A tervek bön- 
gészése abbamarad. Bejön egy kis- 
lány, kezében két szál rózsa. 

— Anyukám küldi — mondja —, 
elköltözünk és decemberben már 
nem hozhatok. Minket is szanálnak, 
mint az úttörőházat! 


A kislány eltűnik. Nem tudjuk, 
hogy hívják. 

— Miért akart a gyerek édesanyja 
decemberben rózsát küldeni? 


— Mert 1958. december 21-én, az 
úttörőház 9. születésnapján vettük 
fel a Tőke László nevet. A mai kis- 
dobosok nagyszülei jól ismerték a 
névadót. A lebontott úttörőház fa- 
lán Tőke László emléktáblája alatt 
minden decemberben friss virág vi- 
rított. 

A ház munkatársa Nobik Fe- 
rencné, Magdi néni örömmel veszi 
kezébe a kislány virágait. 


Az emléktábla most a lépésnyi 
előszobában áll. Fölötte fénykép: 
egészen fiatal ember, szinte még 
gyerek. Tőke László 1913. október 
4-én született. Négy esztendős korá- 
ban elveszítette szüleit. Előbb árva- 
házban, majd újra Kispesten, nagy- 
anyjánál nevelkedett, három test- 
vérével együtt. Kiváló tanuló volt, 
mégis inasnak kellett állnia egy fa- 
szobrász műhelyébe. Éppen tizen- 
nyolc éves, amikor a Kommunista 


Ifjúmunkások Magyarországi Szö- 
vetségének tagja lett. Röviddel ez- 
után 1935-ben letartóztatási pa- 
ranccsal jelentek meg lakásán. Elv- 
társai segítségével kerülte el a bör- 
tönt. A Központi Bizottság tagja- 
ként irányította az ifjúmunkások 
harcát. Betegsége egy időre Cseh- 
szlovákiába kényszerítette, de rö- 
viddel ezután Spanyolországba 
ment és ott a Nemzetközi Brigádban 
fegyverrel a kezében halt hősi halált 
a spanyol nép szabadságáért. 

— Ennyit tudunk Tőke Lászlóról 
— mondja Magdi néni —, de azok- 
ról az időkről, amelyben élt, a kis- 
dobosok még kevesebbet. Ezért úgy 
tervezzük, hogy novemberben a 
Kommunisták Magyarországi Párt- 
ja megalakulásának évfordulója tisz- 
teletére kiállításon mutatjuk be 
nemcsak névadónk, hanem a többi 
kommunista szerepét és harcát is 
abban a küzdelemben, amelyet ér- 
tünk, a mi világunkért folytattak. 


A kiállítás anyagát az úttörőcsapa- 
tokkal közösen gyűjtjük egybe. Ku- 
tatómunka lesz ez a javából! A kis- 
dobosok főleg azt vizsgálják majd, 
hogyan éltek a gyermekek régen, és 
lerajzolják, leírják, eljátsszák, hogyan 
élnek ma. A csapatok veterántalál- 
kozókat szerveznek. ji 

Ujabb látogató. Érdeklődik : 
igaz-e, hogy a bűvészszakkör ad 
műsort? 

— A bűvészszakkör szereplését 


mindig izgatottan várják. Tán azért, 
mert minden mutatványban hihe- 
tetlenül sok a munka. A tisztség- 
viselők képzése lesz még ehhez fog- 
hatóan izgalmas. Átszerveztük, mo- 
dernizáltuk az egészet. Megalakít- 
juk az őrsvezetők klubját. Ide vár- 
juk a rajtitkárokat, úttörőtanács- 
titkárokat. A klubban játékos, vál- 
tozatos, vonzó életről gondosko- 
dunk. A klubot nem csupán a raj- 
vezetők irányítják. Bevonjuk az ifi- 
ket és a szakkörvezetőket is. Ha- 
sonlóképpen szeretnénk kialakítani 
a többi kisdobos-tisztségviselő kép- 
zését. A nótafák, szakácsok, króni- 
kások, túrafelelősök, és más fontos 
, beosztású" kisdobosok képzéséhez 
már most rengeteg elméleti, mód- 
szertani anyagunk van. Ötletvásáro- 
kat és találkozókat szervezünk, és 
felhasználjuk a képzésre időszakos 
kiadványunkat a Kispesti Úttörő 
Híradót is. 

Tervekről beszéltünk, A mi vilá- 


Vida Győző rajza 


gunkért országos mozgalomról. A 
kispesti kisdobosok és úttörők ezt 
a mondatot is feljegyezték az őrsi 
naptárba: , A Tőke László Uttörő- 
ház 1979. december 21-én lesz har- 
mincéves.  Ajándékról gondosko- 
dunk" 

Az úttörőház is készülődik. Mi- 
vel, hogyan? Még titok. A tizenöt 
téglát kár volna faggatni. Inkább 
azokat, akik falat húztak belő- 
lük. 

Dobra verjük 


Barta Broska 
Cinőkereső 


Ki mit gondol? Kedves gyerekek! Nézzétek meg jól a Kisdo- 
bos hátsó borítólapján látható képet! Ti mit gondoltok róla? 
Próbáljátok megfogalmazni, ami a képről eszetekbe jut. Ha úgy 
érzitek, sikerült, küldjétek be munkátokat szerkesztőségünkbe. 
Várjuk fogalmazásaitokat legkésőbb 1979. január 15-ig. 


Vannak csodák, amelyek nem csupán három napig tartanak. Ilyen a 
veszprémi kisdobosok és úttörők új megyei úttörőháza. A gyermeknapon 
avatták, máris sokan látogatják. Olyan napok is akadtak, amikor 300 gyerek 
zsongása töltötte meg a tágas termeket. A legnépszerűbbek változatlanul 
a nagyteremben felállított asztalok, amelyek szinte szünet nélkül nagy 
asztalitenisz-csatákra hívnak. Vetekszik velük a játékszoba és a kisfilmek 
vetítésére kialakított helyiség. Kedves veszprémi pajtások! Osztozunk 
örömötökben és kellemes őszi, téli időtöltést kívánunk szép, tágas ott- 
honotokban. 


Nagyot kell dobbantani a szombathelyi Hámán Kató Általános Iskola 
úttörőcsapatának, ha az idén utol akarja érni tavalyi önmagát. Az elmúlt 
tanévben ugyanis száznál több arany-, ezüst- és bronzérmet szereztek 
a csapat tagjai a szaktárgyi versenyeken. A megyei úttörőelnökség , Kiváló 
Úttörőcsapat" kitüntetéssel jutalmazta munkájukat. A mérce tehát most 
magasan áll. A kisdobosok és úttörők állították magasra. Most már csak 
ugrani kell. Mi is szurkolunk a sikerért! 


Beszéd helyett. Még be sem köszöntött az ősz, amikor a szegedi úttörő- 
ház már a mostani úttörőévre gondolt. Nem körlevelekkel, rábeszéléssel 
igyekezett szakköreibe kisdobosokat, úttörőket toborozni, hanem a leg- 
egyszerűbb és — most már elmondhatjuk — a leghatásosabb megoldást 
választotta. Káillításon mutatta be tizenhárom szakkörének munkáját. 
A Balázs Béla Úttörőház szakköreiben az idén is teljes a létszám. Most már 
csak az a kérdés, sikerül-e úgy dolgozniuk, hogy az ő munkájuk is buzdítás 
legyen a következő úttörőév kis kerámikusainak, batikolóinak, képző- 
művészeinek, fotósainak, levelezőinek, bélyeggyűjtőinek, bábosainak, sakko- 
zóinak, modellezőinek, szakácsainak s más fortélyos ismeretek birtoko- 
sainak. 


Kicsi vonat, e havi mellékletünk elkészítésének leírása. Minden 
rajzot vágjatok körül (18 db), a pettyes szegélyek a ragasztás helyei, hajtogatni 
pedig a szaggatott vonalak mentén kell. A , mintarajz" és a betűk mutatják, 
mit hová kell ragasztanotok. A kerekeket gombostűvel szúrjátok a moz- 
donyba, a kocsiban az At és Az csíkot ragasszátok rá a gombostűkre, nehogy 
kicsússzanak. A mozdony húzhat több kocsit is, ha ennek mintájára többet 
készítetek belőle. Tanácsunk, készítsétek el a kis vonatot előre, titokban, 
kis testvéreteknek és az elsősöknek Télapóra. Akkor már szaloncukrot is 
húzhat. 


Szeptemberi társasjátékunk hibásan jelent meg. Számozzátok át a játék- 
szabályokat a rajz piros számai szerint. 


. 


ten egy narumtanot talaltam . EPoluas- 
Tam; aztan tömni kezdtem a fejem. Hová 
tűnkutatt. Pocak? Édüg kiveshüterm a ve 
tosbtan ! Szerencsére uszambe. jukott az 
Oroszlan -4-r Hadótfánca . Jejtot tudtam ! Tagi 
PAPRIKA SZOL KOVACSNAK, KOVACS SZÓL TAKACSNAK, 


[/ [/ 
TAKACS SZÓL ACSNAK; ACS SZÓL SÓSNAK, SÓS SZÓL ASOSNA 
! ) a 
ASOS SZOL BEKASINAK, BEKASI SZÓL POCAKNAK. ÍDÉ ! 


elindítottam a Madotancget , €5 rel 
ÖYSZA5 n Otoszlan.. a tnen vott.— Xeres- 
suk együk Pocakot ! — jouroavsottam . — egy 
ota mulva ugyanitt talalkozunk ! — 
egy oraval kusztt ott ácsorogtam a tren — de 
nam jott vussza rsenki ! Bocak után az ; 
Éj 0 l j (1 j 


fogadott . 
TT AT 


 Coffk.! Szmetettel üdvözöb 


Marék Veronika munkája 


A 


Postafiók 100 


Örömmel jelentem mindenkinek: 
rengeteg hírem, és levelem érkezett! 
nA mi iskolánknak van egy szép vete- 
ményes kertje. Gyümölcsfák is van- 
nak benne. Minden osztálynak meg- 
van benne a része. Itt kertészkedünk 
kora tavasztól késő őszig. Mi kapáljuk 
azt a sor gyümölcsfát, ami a miénk. 
Gyönyörködünk virágjukban, élvez- 
zük a termésüket. Szolnoki Erika 
4. osztályos, 5111 Jászfelsőszent- 
györgy, Néphadsereg u. 23." 

,Lakóhelyünk és környezetünk 
szépítésében erőnkhöz mérten válla- 
lunk feladatokat. Fát ültettünk. Par- 
kosítunk. Iskolánk udvarában játszó- 
tér kialakításában segítettünk szü- 
leinknek. 4. a osztályos kisdobo- 
sok, 9343 Beled, Rákóczi u. 119." 

Most pedig vegyétek elő Afrika 
térképét! Szülői vagy nagytestvéri 
segítséggel keressétek meg Algériát. 
Ebből az országból küldött levelet 
egy ott dolgozó magyar elvtársnő, 
Várady Judit. 

s Négy kisfiú üzenetét szeretném 

elküldeni nektek, akik kicsit szokat- 
lan körülmények között kapták meg 
a kék nyakkendőt. Ez a négy pajtás 
az afrikai Algéria Annaba nevű váro- 
sában él. Szüleik az El-Hadjári vasmű- 
ben dolgoznak, tudásukkal, munká- 
jukkal segítik az épülő országot. Eb- 
ben az országban ez a négy fiú kis 
magyar küldöttség tulajdonképpen. 
Úgy kell viselkedniök, tanulniok, 
hogy egy kicsit valamennyi otthon- 
maradt kisdobost képviselnek. Algé- 
riában orosz nyelvű iskolába járnak. 
Magyar napot tartanak az iskolában. 
Ilyenkor faliújságokon, tablókon a 
mi hazánkról esik szó, a fényképek 
otthoniak, és magyar dalokat, játé- 
kokat tanulnak a gyerekek. Az ün- 


:nepség fényét legutóbb a mieink kis- 


dobos avatása emelte. Megérkeztek 
otthonról a kék nyakkendők. Ma- 
gyarul mondták az ígéretet, és meg- 
ismételték a vendégek kedvéért 
orosz nyelven is. Verseket mondtak 
és Kisdobos meg Pajtás újsággal aján- 
dékozták meg a pionírokat. Bizony, 


Bánhegyi Andor munkája: A rajzóra 
Bp. Fazekas Mihály Fővárosi Gyak. Ált. Isk. 


még a felnőttek szeme is jobban csil- 
logott. Gondolataik otthon jártak, 
Budapesten, vagy éppen túl az Ura- 
lon. Legkedvesebb dalukkal fejező- 
dött be az ünnepség: , Legyen mindig 
napfény", zengett az iskola épülete. 
Az egyik faliújságon felfedeztem a 
Szabadság-szobrot, a Dunát, az oly 
ismerős, szép budapesti képet. Kustár 
András készítette, a legfiatalabb ma- 
gyar gyerek. A tanító nénijük dicséri 
a magyar gyerekeket. Oroszul tanul- 
nak, vizsgáznak, de otthon édes- 
anyjukkal gyakorolják a magyar nyel- 
vű írást, olvasást is. Hogy mi a kíván- 
ságuk? Olyan szép iskolákat kíván- 
nak az algériai gyerekeknek, mint 
amilyenekbe ti, otthoniak jártok! 
Nektek pedig sok ötöst kívánnak! 
Név szerint: 

Kustár András, Kustár Péter, 

Kövesdi Lajos, Dienes Zoltán, 

Annaba Bt 7-H-1 Sidi Amar, 

Algéria". 

A kívánsághoz magam is csatlako- 
zom 


Kisdobos § 

A gipsz, ez a fehér, lisztszerű por, 
amely vízzel keverve néhány perc 
alatt riegkeményedik, , megköt", sok 
mindenre alkalmas. Végy hát egy 
kilót, lehetőleg alabástrom gipszet, 
és keríts egy rossz gumilabdát. Utób- 
bit vágd felébe, s tölts belé vizet. A 
gipszet vékony sugárban szórd a víz- 
be, mindaddig, míg a vízalatti gipsz- 
hegy csúcsa ki nem emelkedik a víz- 
ből (1. ábra). Ekkor kanállal keverd 
egyenletesen pépszerűre, s a gipsz- 
pépet öntsd valamilyen — előre el- 
készített — formába, például a 2. 
rajzunkon látható homokozó formá- 
ba. Olyan forma jó, amelyik felfelé 
szélesedik, mert csak az ilyenből le- 
het a megkeményedett gipszet ki- 
venni, kiütögetni. Nem árt, ha a for- 
ma belsejét babaolajjal bekened. A 
megkötést melegedés is jelzi, de várj 
még vagy félórát, mielőtt kiszeded. 
A kész ,domborművet" filctollal, 
temperával, zsírkrétával színezd ki 
(32). 

Szép sima gipszlaphoz jutsz, ha 
kartonból, mondjuk 12—18 cm nagy- 
ságú tálcát (4.) vágsz-karcolsz-hajlí- 
tasz-ragasztasz, és ebbe öntöd a pé- 
pet. A gipszlap széleit késsel jól fa- 
raghatod, így az egyenetlenségeket 
eltüntetheted. Ha a lap simábbik ol- 
dalát színesre fested, kés vagy olló 
hegyével bármilyen képet karcol- 
hatsz belé (5.). Hogy a ,kép" falra 
kerülhessen, még öntés előtt drótot 
vagy zsinegdarabot kell a forma szé- 
lén átdugott lyukakon belehelyez- 
ned, mint a 4. ábrán látod. Szabály- 
talan formájú karcolt képhez (6.) úgy 
jutsz, hogy üveglapra, csempére kar- 
toncsík-keretet teszel, s kívülről 
gyurmával a kellő formába lerögzí- 
ted. 

Szép domborművet készíthetsz 
úgy, hogy deszkadarabra figurát raj- 
zolsz — a 7. ábrán lovacskát lát- 
hatsz —,  kanálból feltöltögeted 
gipszpéppel, és száradás után késsel 
kiigazítod, tökéletesíted; majd a 
deszkát és gipszdomborodást egy- 
aránt befested egy- vagy több színű 
temperával. Egyre mindig gondod 
legyen: a kést, kanalat azonnal mosd 
le, még keményedés előtt, bő folyó 
vízben. A maradék gipszmennyiséget 
a gumilabdából később is kitördelhe- 
ted. A 8. ábrán üvegre pöttyentett 
gipszkupacot látsz, ebbe még kemé- 
nyedés előtt faágat, pálmafát, KRESZ- 
játékhoz való táblát szúrhatsz. 

Nagyvári László 


AROAD DAUAS FIA. Az 
40 Csá AV, VIRAGoS OMEZÉN 
AEESET : NYÍLVESSZE JÁRTA AT A 
SZÍVÉT 


le, 


AN 


8) 


ST 


Lóugrás szerint 


Olvassátok el lóugrás szerint a vastagon bekerete- 
zett betűtől elindulva! 


Keresztrejtvény 


Vízszintes: 1. Drágakő, más szóval. 5. Fordítva ötnél 
többen. 10. Kázmér becézve. 12. Egyik szülő. 14. Nem 
új. 16. Fordítva, létezik. 17. Száz éve született nagy 
magyar író (Múlt hónapban írtunk róla.). 19. A. I. 
20. . . .szegi csata, 1849-ben. 21. Betegség jele, ékezet- 
hibával. 22. Fogoly. 24. Az e? ellentéte. 26. Cápa fele. 
27. Porció. 29. Lánynév becézve. 31. Árnyalat. 32. 
Igen régi. 

Függőleges: 2. Azonos betűk. 3. Egyik keze hiány- 


zik: fél. . . 4. Fordítva, (macskaköröm) . . .jel. 6. A. M. / 


7. Az iskolás is ezt teszi. 8. Névelővel disznó. 9. Téli 
csapadék. 11. ..., úgyse. 13. Segítségével legyőzzük 
az akadályokat. 15. Valódi. 18. Harcra hívás. 23. Rag. 
25. Névelő vége! 28. Gulya eleje! 30. Kötőszó. 

A keresztrejtvényből küldjétek be a vízszintes 17., 
függőleges 7., 13. megfejtéseket. 


VE 
"maradjon. 


 Gyufa-rejtvény 
. Rakjátok ki gyufából ezt az ábrát, 12 háromszöget 
kaptok. ; 
. Vegyetek el 3 gyufát úgy, hogy 10 háromszög 


. maradjon. 


Vegyetek el 3 gyufát úgy, hogy 9 háromszög 
maradjon. 3 
etek el 3 


gyufát úgy, hogy 8 háromszög 


ki 
5. 
: 


Nádas 
A nádasban kígyók, békák és gólyák laktak. Össze- 
sen ? fejük és 10 lábuk volt. A kígyók kétszer annyian 


voltak, mint a többiek. Hány kígyó, béka és gólya 
volt a nádasban? 


Párosító 


Feladat: Keressétek meg, melyik tárgy- 
nak mi a párja. Az összetartozó tárgyak 
számait írjátok egymás mellé. Pl.: 1—8. 


Rejtvényfejtők figyelem! Ebben a hónapban küldjétek el címünkre 
(1502 Budapest, Postafiók 100.) a szeptemberi, októberi és novemberi megfejtéseket, 
a felső sarokban levő 1, 2 és 3-as számokkal együtt. 

